Come, let's do something for Bhojpuri...
आरा जईसन भोजपुरी के मुख्य इलाका में आज तड़के ब्रह्मेश्वर मुखिया के गोली मार के हत्या हो गईल आ आश्चर्य बा कि भोजपुरिया समाज चुप बा. अरे कुछ बोली. इ हत्या से निमन संकेत नईखे मिलत. मरले केहु होखे, लेकिन जे तरहे दंगा फ़साद भईल ह आ हरिजन छात्रावास के बिना बात तोड़ फ़ोड़, उ का कहता.का हमनी अभियो एही तरिका से विरोध करेम जां. मुखिया कौनो देवता ना रहले..उ एगो खास दौर के उपज रहलें एहिसे अपना समाज के नायक मरले लेकिन उनका हत्या के बाद अब आगे का उत्पात होई एकर अंदेसा बा.
Views: 76
अभी तक जवन जवन खबर लउकत बा आ सुने के मिलत बा ओह के देखि के इहे बुझा ता की राजनैतिक फायदा खाति ब्रम्हेश्वर मुखिया के हत्या भईल बा आ एह हत्या के बाद जवन जवन रुप देखे के मिलि रहल बा उ निहायत शर्मनाक बा । अब त इहे बुझाता की कुछ लोग चाहत बा की अईसन आगि लागो , एगो अईसन आगि जवना मे कई साल ले बिहार जरत रहे । कई गो चीझु बा जईसे काहे उनुका लाश के पटना ले आवल गईल , काहे प्रशासन चाक चौबन्द ना रहल आ उहो तब जब भोजपुर मे भईल उत्पात सब केहु देखले रहे।
जवन पटना मे आजु होता आ जवन भईल ई बिहार के ओह घरी के सीन देखा रहल बा जवना के केहु कबहु इयाद कईल पसन ना करेला ।
बहुते शर्मनाक !
© 2012 Created by Admin.
eng_Latn bho_Deva eng_Latn bho_Deva bho_Deva bho_Deva eng_Latn